Document ID: /roh_data/filtered/fineweb-2-filterrobots_roh.jsonl.gz/70425

Il messadi Il plug-in Adobe Flash è collabì vegn mussà sche il plug-in da Flash chala da funcziunar nunspitgadamain. Rechargia simplamain la pagina per reaviar il plug-in e mussar puspè il video (u gieu, animaziun, etc.).
Firefox exequescha plug-ins sco Flash en in process separà (guarda What is plugin-container). Quai è realisà uschia per impedir che Firefox collabescha sch'in plug-in na funcziuna betg pli. Quest artitgel descriva sco che ti pos impedir ch'il plug-in da Flash collabescha.
L'ultima versiun da Flash duess funcziunar meglier e collabir main savens. Per controllar sche tes plug-in da Flash è actual pos ti visitar il Mozilla Plugin Check. Sche la pagina di che Flash sto vegnir actualisà, installescha manualmian l'ultima versiun tenor ils pass inditgads sutvart.
Per dapli agid pos ti leger l'artitgel Flash Plugin - Keep it up to date and troubleshoot problems.
La pli nova versiun da Firefox ha integrà tut las correcturas da stabilita e segirezza. Sche ti procuras che tes Firefox è actual gida quai da mantegnair segir e spert tes computer.
Per dapli agid tar quest tema pos ti leger l'artitgel Update Firefox to the latest version.